3 फिल्मों से कर दिया गया था रिप्लेस, बोलीं- लगा करियर शुरू होने से पहले खत्म हो गया
Actress Priyanka Chopra Speaks About Her Nose Surgery And Depression. प्रियंका चोपड़ा ने हाल ही में बताया कि नाक की सर्जरी बिगड़ने के बाद वो गहरे डिप्रेशन में चली गई थीं। एक्ट्रेस ने कहा कि उस वक्त उन्हें लगने लगा था कि इससे उनका करियर खत्म हो सकता है
प्रियंका चोपड़ा ने हाल ही में बताया कि नाक की सर्जरी बिगड़ने के बाद वो गहरे डिप्रेशन में चली गई थीं। एक्ट्रेस ने कहा कि उस वक्त उन्हें लगने लगा था कि इससे उनका करियर खत्म हो सकता है। इतना ही नहीं प्रियंका ने बताया कि उस दौरान उन्हें फिल्मों से रिप्लेस कर दिया गया था। नाक की सर्जरी के चलते उन्हें अपने करियर में काफी कुछ सहना पड़ा।
बॉलीवुड करियर दाव पर लग गया, मैं डिप्रेशन में चली गई
द हॉवर्ड स्टर्न शो के दौरान प्रियंका ने बताया कि नाक की सर्जरी के बाद उन्हें 3 फिल्मों से निकाल दिया गया था। एक्ट्रेस ने उस वक्त को अपना डार्क फेज बताया। उन्होंने कहा- 'सर्जरी के बाद मेरा चेहरा एकदम अलग सा दिखने लगा था। मैं खुद डिप्रेशन में चली गई थी। इसकी वजह से मेरा बॉलीवुड करियर भी दाव पर लग गया था।'
सर्जरी में गड़बड़ी हो गई थी, नाक का लुक बदल गया
दरअसल, मिस वर्ल्ड जीतने के कुछ समय बाद प्रियंका एक डॉक्टर के पास गईं, क्योंकि उन्हें सांस लेने में परेशानी हो रही थी। डॉक्टर ने बताया कि उनकी नाक में एक पॉलीप(टिशू ग्रोथ) था और उसे हटाने के लिए सर्जरी करवानी होगी। प्रियंका की सर्जरी में कुछ गड़बड़ी हो गई और उनकी नाक का लुक पूरी तरह बदल गया। उन्हें डर था कि उनका एक्टिंग करियर शुरू होने से पहले ही खत्म हो जाएगा।
डिप्रेशन के दौरान पिता अशोक ने बढ़ाया प्रियंका का हौसला
प्रियंका ने बताया कि उस दौरान उनके दिवंगत पिता अशोक चोपड़ा ने डर के बावजूद उन्हें दोबारा सर्जरी करवाने को कहा। उन्होंने बुरे फेज में एक्ट्रेस का हौसला बढाया। प्रियंका ने कहा- मेरा चेहरा पूरी तरह से अलग दिखता था। मैं डिप्रेशन में चली गई। तीन फिल्मों से निकाले जाने के बाद मैं डर गई थी। लेकिन, मेरे पिता ने कहा- ‘मैं तुम्हारे साथ कमरे में रहूंगा। प्रियंका मानती है कि उन्हीं की बदौलत वो उस दौर से निकल पाई थीं। उनके कारण ही एक्ट्रेस का खोया हुआ आत्मविश्वास वापस आया।
प्रियंका ने गदर डायरेक्टर अनिल शर्मा की तारीफ की 
प्रियंका ने बॉलीवुड डायरेक्टर अनिल शर्मा की तारीफ करते हुए बताया कि जब उन्हें फिल्मों से निकाला जा रहा था, तब अनिल थे जिन्होंने उन्हें काम दिया। उन्होंने कहा- मैं लीड रोल निभाने वाली थी, लेकिन अचानक मुझे साइड रोल में शिफ्ट कर दिया गया। वो फिल्म मेकर बहुत दयालु थे। जब सब कुछ मेरे खिलाफ था, तब उन्होंने कहा- एक छोटा सा हिस्सा होगा, लेकिन तुम्हें अपना सब कुछ देने की कोशिश करनी होगी। मैंने ठीक वैसा ही किया।’ अनिल ने प्रियंका की पहली हिंदी फिल्म ‘द हीरो: लव स्टोरी ऑफ ए स्पाई’ का डायरेक्शन किया था।
फिल्म मेकर ने दी थी ब्रेस्ट, जबड़े और बट की सर्जरी की सलाह
प्रियंका ने एक फिल्में मेकर के बारे में बात करते हुए अपनी किताब में लिखा था- 'उन्होंने मुझे काफी देर तक घूरा और फिर सुझाव दिया कि मुझे अपने ब्रेस्ट सर्जरी, जबड़े की सर्जरी, अपने बट की सर्जरी करवानी चाहिए। अगर मैं एक एक्ट्रेस बनना चाहती हूं, तो मुझे यह करना पड़ेगा। उन्होंने बताया कि वो लॉस एंजिल्स एक डॉक्टर को जानते हैं, जो यह चीजें कर सकता है। वो मुझे वहां भेज सकते हैं। उस वक्त मेरी मैनेजर ने भी इस बात पर सहमति जताई।’ हालांकि, प्रियंका ने अपनी किताब में बताया कि इस घटना के बाद उन्होंने अपनी मैनेजर को बदल दिया और ऐसी कोई भी सर्जरी न करवाने का फैसला लिया।